Кувейт, Индия, Мексико, Русия и Турция, поради недостатъчен производствен капацитет, високи транспортни разходи и нарастващо вътрешно търсене, характерно за други държави износители. Arteco заяви, че за да гарантира жизнеспособността на своята дейност в Съюза, свързана с охлаждащите течности за двигатели, то се нуждае от сигурни доставки на МЕГ, гарантирани от възможността за снабдяване от множество източници. HELM заяви, че въпреки че производителите на МЕГ от Съюза планират да увеличат производствения капацитет за етиленов оксид, няма планове за увеличаване на производствения капацитет за МЕГ.
 (302)
 Както бе посочено в съображение 274, налагането на мерки е от съществено значение за ограничаване на огромното въздействие на дъмпинговия внос и поддържане на производството на МЕГ в Съюза. Без промишленост на Съюза потребителите на МЕГ ще зависят от вноса и следователно няма да имат сигурни доставки на МЕГ от множество източници. Освен това целта на налагането на антидъмпинговите мерки не е да се спре вносът, а да се възстановят еднаквите условия на конкуренция на пазара на Съюза. Независимо от това, както е посочено в съображение 281, освен Кралство Саудитска Арабия и САЩ съществуват и други налични източници на доставки, като например Тайван, Сингапур и Корея. Освен това, макар че при разследването бе установено, че включените в извадката производители от Съюза наистина не планират да увеличат производствения капацитет в Съюза в близко бъдеще, се припомня, както е посочено в съображение 249, че в световен мащаб има свръхкапацитет за производство на МЕГ. Поради това тези твърдения бяха отхвърлени.
 (303)
 CPME заяви, че налагането на антидъмпингови мита не е в интерес на Съюза и че то би засегнало сериозно промишлеността за производство на PET, като изхвърли производителите на PET от пазара.
 (304)
 Както е обяснено в съображения 290—297, потенциалните отрицателни въздействия, които за съжаление могат да възникнат в краткосрочен план за производителите на PET, не се считат като цяло за достатъчно основание за неналагането на мерки. Поради това твърдението беше отхвърлено.
 (305)
 Mitsubishi заяви, че не е в интерес на Съюза да налага антидъмпингови мерки, тъй като при една нова администрация на САЩ може да се очаква търговските отношения между САЩ и Китай да се подобрят и следователно причината за дъмпинга и вредата вече няма да бъде от значение.
 (306)
 Както е посочено в съображение 247, въпреки че ограниченията наистина бяха облекчени, допълнителните мита продължават да се прилагат като правило и не е ясно как ще се развие ситуацията. Освен това въпреки развитието на търговските отношения между САЩ и Китай промишлеността на САЩ за производство на МЕГ е ориентирана към износ с нарастващ производствен капацитет и следователно производителите в САЩ вероятно ще продължат да проявяват подчертан интерес към пазара на Съюза, особено като се има предвид, че Китай разширява своя собствен капацитет за производство на МЕГ. Поради това твърдението беше отхвърлено.
 (307)
 Arteco заяви, че налагането на мерки би обслужвало само интересите на две големи дружества, едното от които е основният конкурент на Arteco на пазара за охлаждащи течности надолу по веригата. По същия начин Oxyde изтъкна, че тъй като BASF е много голям производител на антифриз, който